recursal/SuperWikiNEXT-32B huggingface dataset:
**লিওনার্ড মার্সল্যান্ড গ্যান্ডার** (১৯০২-১৯৮৬), যিনি **এল মার্সল্যান্ড গ্যান্ডার** নামে লিখেছেন) ছিলেন একজন সাংবাদিক, যুদ্ধ সংবাদদাতা, এবং রেডিও ও টেলিভিশন সংবাদদাতা, প্রধানত *ডেইলি টেলিগ্রাফের* জন্য।   তিনি টেলিভিশন এবং শর্ট-ওয়েভ ওয়ার্ল্ড ম্যাগাজিনের টেলিগসিপ বিভাগেও অবদানকারী ছিলেন। 

১৯৩৫ সালে তিনি *ডেইলি টেলিগ্রাফের* প্রথম টেলিভিশন সমালোচক হিসেবে নিযুক্ত হন, ইতিমধ্যেই তাদের রেডিও সংবাদদাতা হিসেবে কাগজে কাজ করেছেন।  দ্বিতীয় বিশ্বযুদ্ধের সময়  একজন যুদ্ধ সংবাদদাতা হিসাবে কাজ করেছিলেন এবং ১৯৪৪ সালের মে মাসে মন্টে ক্যাসিনোর যুদ্ধে এবং ১৯৪৫ সালে লিবারেশন অব আমস্টারডামে ছিলেন 

১৯৪৬ সালে গ্যান্ডার *দ্য ডেইলি টেলিগ্রাফে* রেডিও ও টেলিভিশন সংবাদদাতা এবং সমালোচক হিসাবে তার আগের পোস্টে ফিরে আসেন, ১৯৭০ সালে অবসর গ্রহণের আগ পর্যন্ত কাগজের কর্মীদের মধ্যে ছিলেন। তাঁর আত্মজীবনী *আফটার দিস মেনি কোয়েস্টস* ১৯৫০ সালে প্রকাশিত হয়।

তথ্যসূত্র
---------

1. ↑  "Private Papers L Marsland Gander (Documents.6841)"। Imperial War Museum। সংগ্রহের তারিখ ১৩ আগস্ট ২০১৪।
2. 1 2  Gander, L. Marsland (২২ নভেম্বর ১৯৪৬)। "Cassino: Ypres of the Second Great War": 483–484। ১৬ নভেম্বর ২০২৩ তারিখে মূল থেকে আর্কাইভ করা। সংগ্রহের তারিখ ১৬ নভেম্বর ২০২৩।
3. ↑  Marsland Gander, L (মার্চ ১৯৩৮)। "Telegossip" (পিডিএফ): 149 – World Radio History-এর মাধ্যমে।
4. 1 2  Dennis Griffiths *The Encyclopedia of the British Press, 1422–1992*, London & Basingstoke: Macmillan, 1992, pp.258-59
5. ↑  Gander, L Marsland (৭ মে ১৯৪৫)। "The War Illustrated, article of Marsland Gander"। *War Illustrated*। সংগ্রহের তারিখ ১৩ আগস্ট ২০১৪।

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ইসরায়েল
* মার্কিন যুক্তরাষ্ট্র

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি

 |
উমা ভারাণী হলেন একজন ভারতীয় অভিনেত্রী যিনি মুলতঃ তামিল এবং মালায়ালাম চলচ্চিত্রে বিশিষ্টভাবে অভিনয় করেন। তিনি সত্তরের দশক থেকে নব্বইয়ের দশক পর্যন্ত এই দীর্ঘ সময়ের অবধিতে বিভিন্ন মালয়ালম ও তামিল সিনেমায় অভিনয় করেছেন। সিনেমায় কাজ করার সাথে সাথে তিনি টিভি ধারাবাহিকেও অভিনয় করেছেন।
তিনি এখন তামিল সিনেমা এবং সিরিয়ালের একজন কন্ঠ অভিনয় শিল্পী বা ডাবিং শিল্পী হিসাবে কাজ করছেন। ঊমা ভারানি ছিলেন জনপ্রিয় দক্ষিন ভারতীয় মঞ্চ অভিনেত্রী টি.আর.লতা -এর কন্যা। তিনি আনন্দম পরমানন্দম চলচ্চিত্রে অভিনয়ের মাধ্যমে তার অভিনয় জীবন শুরু করেন। হিন্দী জনপ্রিয় টিভি ধারাবাহিক *উত্তরন* কে তামিল ভাষায় অনুবাদ করে তার নাম দেওয়া হয় *সিন্ধু ভৈরবী*। এই অনুবাদের সময় উমা ভারানি *সিন্ধু ভৈরবী* -তে কন্ঠ দিয়েছেন। এই ধারাবাহিক টি রাজ টিভিতে সম্প্রচারিত হত। তিনি সিন্ধু চরিত্রে (ধারাবাহিকের প্রধান চরিত্র) এবং মাহাথি চরিত্রে (সিন্ধুর কন্যা) কণ্ঠ দিয়েছেন।

অভিনয় জীবন
-----------

তার প্রথম ছবি ছিল মালয়ালম চলচিত্র *আনন্দম পরমানন্দম*। এই সিনেমাটি ১৯৭৭ সালে মুক্তি পায়। তার অভিনীত কয়েকটি জনপ্রিয় সিনেমা হল, কাজুমারাম(১৯৮২), সন্ধ্যাক্কু ভিরিঞ্জা পুভু(১৯৮৩), বীণা পুভু(১৯৮৩), থাভালাম(১৯৮৩), মৌনারাগাম(১৯৮৩), অষ্টপদী(১৯৮৩), ওরু পেইনকিলিক্কাধা(১৯৮৪), ইথা ইনু মুথাল(১৯৮৪), নান মহান আল্লা(১৯৮৪), ধভানি কানাভুগাল(১৯৮৪), গুরুজি ওরু ভাক্কু(১৯৮৫), টি.পি. বালাগোপালন এম.এ (১৯৮৬), নন্দী বীন্দম ভারিকা(১৯৮৬), পি.সি. ৩৬৯(১৯৮৭), উচি ভেইল(১৯৯০) ইত্যাদি।

কণ্ঠ অভিনয় শিল্পী হিসাবে তিনি অজস্র টিভি ধারাবাহিকে তার কণ্ঠ প্রদান করেছেন।

তথ্যসূত্র
---------

1. ↑  "Voicing emotions"। *The Hindu*। ২০০৪-০১-২৬। ২৭ ফেব্রুয়ারি ২০০৪ তারিখে মূল থেকে আর্কাইভ করা। সংগ্রহের তারিখ ২০১৯-০৭-৩০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Actress and cinema dubbing artiste, Uma Bharani"। The Hindu। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "The voices behind the faces"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "ഉമാ ഭരണി"। m3db.com। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "Uma Bharani"। msidb.org। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  "The voices behind the faces"। *The New Indian Express*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ঋণ পরিশোধে ঝুঁকির মূল্যায়ন** (ইংরেজি: Credit rating) বলতে কোনও হবু ঋণগ্রহীতার (ব্যক্তি, ব্যবসা, কোম্পানি বা সরকার) ঋণ পরিশোধে ঝুঁকির (Credit risk) বা ঋণপ্রাপ্তিযোগ্যতার (Creditworthiness) এক ধরনের মূল্যায়নকে বোঝায়, যার দ্বারা ঋণ পরিশোধে তার সক্ষমতার পূর্বাভাস প্রদান করা হয়। অর্থাৎ এটি ঋণগ্রহীতার ঋণ পরিশোধে অক্ষমতার একটি পরোক্ষ পূর্বাভাস হিসেবে কাজ করে।
একটি ঋণ পরিশোধে ঝুঁকি মূল্যায়নকারী সংস্থা (Credit rating agency) হবু ঋণগ্রহীতার গুণবাচক ও পরিমাণবাচক তথ্যাদির ভিত্তিতে এই মূল্যায়ন প্রকাশ করে। ঐসব তথ্য হবু ঋণগ্রহীতা নিজেই সরবরাহ করতে পারে কিংবা সংস্থাটির বিশ্লেষকেরা অন্যান্য গোপন বা অনুন্মোচিত তথ্য জোগাড় করে নিতে পারে।

ঋণ প্রতিবেদন (Credit reporting) বা ঋণ সাফল্যাংক (Credit score) হল ঋণ পরিশোধে ঝুঁকির মূল্যায়নের একটি প্রকারভেদ। এটি একটি নির্দিষ্ট *ব্যক্তির* ঋণপ্রাপ্তিযোগ্যতার সাংখ্যিক বা আংকিক মূল্যায়ন। সাধারণত একটি ঋণ কার্যালয় (credit bureau) বা ভোক্তাঋণ প্রতিবেদনকারী সংস্থা (Consumer credit reporting agency) এই মূল্যায়নের কাজটি করে থাকে।

আরও দেখুন
---------

* সরকারের বাজেট অনুযায়ী দেশের তালিকা
* ঋণ পরিশোধে ঝুঁকির মূল্যায়ন অনুযায়ী দেশের তালিকা
* করাগত আয় ও মোট জাতীয় উৎপাদনের অনুপাত অনুযায়ী দেশের তালিকা
* সরকারি ঋণ অনুযায়ী দেশের তালিকা

**ব্যক্তি পর্যায়ে:**

* ঋণের ইতিহাস
* ঋণ সাফল্যাংক

তথ্যসূত্র
---------

1. ↑  Kronwald, Christian (২০০৯)। *Credit Rating and the Impact on Capital Structure*। Norderstedt, Germany: Druck und Bingdung। পৃষ্ঠা 3। আইএসবিএন 978-3-640-57549-7। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* উইকিমিডিয়া কমন্সে ঋণ পরিশোধে ঝুঁকির মূল্যায়ন সম্পর্কিত মিডিয়া দেখুন।


|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* জার্মানি
* চেক প্রজাতন্ত্র

 |
**এরিক রাউটলি** (৩১ অক্টোবর ১৯১৭ - ৮ অক্টোবর ১৯৮২) ইংল্যান্ডের ধর্মসভার একজন পুরোহিত। এছাড়াও তিনি ছিলেন একাধারে সঙ্গীত রচয়িতা এবং সংগীততাত্ত্বিক। তিনি ল্যান্সিং কলেজ এবং অক্সফোর্ডের ম্যাগডালেন ও ম্যান্সফিল্ড কলেজে অধ্যয়ন করেন। তিনি ১৯৪৮ থেকে ১৯৫৯ সাল পর্যন্ত ম্যানসফিল্ডের যাজক ছিলেন। এরপরে তিনি এডিনবরা ও নিউক্যাসলের মন্ত্রীর নিয়োগ পান। পরে ১৯৭৫-এ তিনি প্রিন্সটন, নিউ জার্সির ওয়েস্টমিনস্টার কয়ার কলেজে *গীর্জা সঙ্গীত* এর অধ্যাপনার দায়িত্ব পান।

তার প্রকাশনাগুলির মধ্যে রয়েছে *কংগ্রেগেশনাল প্রেইস* (১৯৫১) এবং *দ্য ইউনিভার্সিটি ক্যারল বুক* (১৯৬১)। স্তোত্রসংহিতা, গির্জা সঙ্গীত এবং ক্যারোল নিয়ে তিনি সমালোচনামূলক ও ঐতিহাসিক কাজ করেন। তিনি *সামিট কয়ার বুক* এর ভূমিকা লেখেন এবং শার্পথ্রোন এবং অ্যাবিংডনের মত বেশ কয়েকটি স্তোত্র সুর রচনা করেন। এছাড়াও তিনি স্তোত্রও রচনা করেন যেমন— *অল হু লাভ অ্যান্ড সার্ভ ইওর সিটি*। তিনি *দেয়ার ইন গড'স গার্ডেন স্ট্যান্ডস দ্য ট্রি অব উইসডম* এর অনুবাদ করেন।

তথ্যসূত্র
---------

1. ↑  UNIVERSITY CAROL BOOK, amazon.co.uk

* Obituary, *The Times* Wednesday, 20 October 1982, p. 16.
* David Scott. "Erik Routley", *Grove Music Online*, ed. L. Macy (accessed 24 November 2004), grovemusic.com ওয়েব্যাক মেশিনে আর্কাইভকৃত ১৬ মে ২০০৮ তারিখে (subscription access).

বহিঃসংযোগ
---------

* Erik Routley (1917–1982)
**আন্তর্জাতিক দাতব্য দিবস** প্রতিবছর ৫ সেপ্টেম্বর পালন করা হয়। এটি ২০১২ সালে জাতিসংঘের সাধারণ অধিবেশনে ঘোষণা করা হয়েছিল। আন্তর্জাতিক দাতব্য দিবসটির মূল উদ্দেশ্য হলো ব্যক্তিকেন্দ্রিক, দাতব্য, জনহিতকর এবং স্বেচ্ছাসেবী সংস্থাগুলি তাদের জন্য বিশ্বজুড়ে দাতব্য সংক্রান্ত কার্যক্রমের জন্য সচেতনতা বৃদ্ধি এবং স্থানীয়, জাতীয়, আঞ্চলিক এবং আন্তর্জাতিক স্তরের উদ্দেশ্যে একটি সাধারণ প্ল্যাটফর্ম নিশ্চিত করা।

২০১৪ সালে আন্তর্জাতিক দাতব্য দিবস
---------------------------------

২০১৪ সালে, আন্তর্জাতিক দাতব্য দিবস উপলক্ষে বিভিন্ন আয়োজন এবং তহবিল উত্তোলন বিশ্বজুড়ে চলতে থাকে, এর মধ্যে রেস্তোঁরার এক দিনের লভ্যাংশ দান করা থেকে শুরু করে, বরফ বালতি চ্যালেঞ্জ ইভেন্ট, এবং কম্বল বিতরণ করার আয়োজন পর্যন্ত ছিল। বুদাপেস্টে আন্তর্জাতিক দাতব্য দিবস উপলক্ষে তেরেসা স্ট্যাচু উন্মোচিত করা৷ হয় (মাদার তেরেসা স্ট্যাচুটি আলবেনিয়া প্রজাতন্ত্রের রাষ্ট্রদূত এইচ. মীরা হোকশা এবং বুদাপেস্টের পৌরসভার অনুদান)। বুদাপেস্ট আলবেনীয় দূতাবাস এবং বুদাপেস্টের পৌরসভা কর্তৃক আন্তর্জাতিক দাতব্য দিবসের এমওএম সাংস্কৃতিক কেন্দ্রে আয়োজিত হয় এক মনোজ্ঞ চ্যারিটি কনসার্ট।

তথ্যসূত্র
---------

1. ↑  "Ban Ki-Moon encourages people to give on the International Day of Charity". *Blue and Green World*, September 5th, 2014 By Ilaria Bertini
2. ↑  "Honor International Day of Charity at restaurants and cafes that benefit Sacramento nonprofits". *Sactown Magazine*.
3. ↑  "Movements like #icebucketchallenge show why it’s important to support international voluntary organisations ". *The Guardian*.
4. ↑  "International Day of Charity: whole of society can make a difference". South African Government.

বহিঃসংযোগ
---------

* "আন্তর্জাতিক দাতব্য দিবসের প্রাতিষ্ঠানিক ওয়েবসাইট"।
* "The Secretary-General's message"।
* 
* Section 1.
* Section 2.
**উমানাথ গুপ্ত** (১৫ নভেম্বর ১৮৩৯—১ ডিসেম্বর ১৯১৮) একজন ব্রাহ্মনেতা, সাংবাদিক ও সম্পাদক।

জীবনী
-----

উমানাথ উত্তর ২৪ পরগণার হালিশহরে জন্মগ্রহন করেন। স্থানীয় পাঠশালা ও হুগলী কলেজে শিক্ষালাভের পরে *তত্ত্ববোধিনী পত্রিকা* পাঠ করে ব্রাহ্মমতে অনুরাগী হন। তিনি কেশবচন্দ্র সেনের বিশিষ্ট বন্ধু ও অনুগামী ছিলেন। ব্রহ্ম বিদ্যালয় ও সঙ্গত সভায় যোগ দেন। ১৮৬৫ সালে ইস্ট ইন্ডিয়া রেলওয়ে কোম্পানীর চাকরি ছেড়ে প্রচারকের ব্রত নেন তিনি। তিনি ভারতাশ্রমের পরিচালক ছিলেন। ১৮৮৩ সালের ২৮ সেপ্টেম্বর কেশবচন্দ্রের বাড়ীতে শ্রীরামকৃষ্ণের সাথে তাঁর সাক্ষাত হয়। উমানাথ গুপ্ত *ধর্মতত্ত্ব*, *সুলভ সমাচার* ও *বালকবন্ধু* পত্রিকার সম্পাদকের দায়িত্ব পালন করেন।

তথ্যসূত্র
---------

1. ↑  দ্বিতীয় খন্ড, অঞ্জলি বসু (সম্পা) (২০০৪)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৬২।
2. ↑  গুপ্ত, মহেন্দ্রনাথ; Gupta, Mahendranath (২০২০-০৫-২৪)। *শ্রীরামকৃষ্ণ কথামৃত (Shri Ramakrishna Kathamrita): তৃতীয় খন্ড*। Indic Publication। আইএসবিএন 978-1-62598-077-9।
3. ↑  *Itihāsa*। Kā ̄lakāṫā Hiṣṭorikāla Sosāiṭī.। ১৯৭২।
**ভারতীয় জীবন বীমা নিগম** (ইংরেজি: Life Insurance Corporation of India সংক্ষেপে LIC) ভারতের মধ্যে সবচেয়ে বড় বীমা ও বিনিয়োগকারী সংস্থা। সম্পূর্ণ ভারত সরকার-এর অধীনস্থ ভারতীয় জীবন বীমা নিগম সরকারের খরচের প্রায় ২৪.৬% পুঁজির যোগান দেয়। বর্তমানে এই সংস্থার স্থাবর সম্পত্তির পরিমাণ প্রায় ১৩.২৫ ট্রিলিয়ন টাকা। ভারতীয় জীবন বীমা নিগমের স্থাপনা অধিমিয়মের দ্বারা হয়েছিল এবং একে ভারতের রাষ্ট্রপতি ১৮ জুন ১৯৫৬তে স্বীকৃতি প্রদান করেন। এই অধিনিয়ম ১ জুলাই ১৯৫৬ র থেকে লাগু করা হয় এবং ১ সেপ্টেম্বর ১৯৫৬ তে ভারতীয় জীবন বীমা নিগমের কাজকর্ম আরম্ভ হয়।

নিগমের মুখ্য কার্যালয় মুম্বাইতে অবস্থিত। বর্তমানে নিগমের ৮ টা ক্ষেত্রীয় কার্যালয়, ১১৩ টা মণ্ডল কার্যালয়, ২০৪৮ টা শাখা কার্যালয় এবং যথেষ্ট সংখ্যক উপ-শাখা কার্যালয় আছে। তারোপরি ৫৪টা গ্রাহক ক্ষেত্র, ২৫টা মহানগর আঞ্চলিক হাব, ১৩ লাখ ও অধিক ব্যক্তিগত অভিকর্তা ও যথেষ্ট সংখ্যক কর্পোরেট অভিকর্তা, রেফারাল অভিকর্তা, দালাল গোষ্ঠী ও বীমা ব্যাংক আছে। 

ভারতীয় জীবন বীমা নিগমের মূল মন্ত্র হল 'যুগক্ষম বহাম্যহম', যার অর্থ হল 'আপনার কল্যাণের দায়িত্ব আমার' । এই মন্ত্রটি 'ভাগবত গীতা'র নবম অধ্যায়ের ২২ নং শ্লোক থেকে নেওয়া হয়েছে।

তথ্যসূত্র
---------

1. ↑  "The Telegraph - Calcutta (Kolkata) | Business | LIC seeks to pack greater funds punch"। Calcutta, India: Telegraphindia.com। ২০১০-০৩-০৮। ২০১০-১১-২০ তারিখে মূল থেকে আর্কাইভ করা। সংগ্রহের তারিখ ২০১০-০৮-৩০।
2. ↑  "Bhagavad-gita As It Is Chapter 9 Verse 22"। Vedabase.net। ২০১৩-১০-২৩ তারিখে মূল থেকে আর্কাইভ করা। সংগ্রহের তারিখ ২০১৩-০৩-০৬।

বহিঃসংযোগ
---------

* প্রাতিষ্ঠানিক ওয়েবসাইট
এলইডি ডিসপ্লের Detail view। red, green and blue diodes ম্যাট্রিক্সের সাথে।
The ১,৫০০-ফুট (৪৬০ মি) long LED display on the Fremont Street Experience is currently the largest in the world.
একটি ***এলইডি ডিসপ্লে*** হচ্ছে সমতল প্যানেল ডিসপ্লে যা আলোক বিচ্ছুরণকারী ডায়োড এর একটি সারিকে পিক্সেল হিসেবে ব্যবহার করে একটি ভিডিও ডিসপ্লে এর জন্য। এদের ঔজ্জ্বল্য এদের বাইরে ব্যবহারের উপযোগী করে তোলে।
এলইডি ডিসপ্লে প্রদর্শন যন্ত্রে ব্যবহৃত হওয়ার পাশাপাশি সাধারণ আলোকসজ্জাতেও ব্যবহার করার উপযোগী।

ইতিহাস
------

জেমস পি মিচেল ১৯৭৭ সালে প্রথম সম্পূর্ণ ফ্ল্যাট প্যানেল টিভি স্ক্রিন তৈরি, প্রদর্শিত এবং নথিভুক্ত করেছিলেন বলে ধারণা করা হয়। মডুলার, পরিমাপযোগ্য ডিসপ্লে শুরুতে ডিজাইন করা হয়েছিল শত শত Mv50 এলইডি দিয়ে এবং টেক্সাস ইনস্ট্রুমেন্টস থেকে নতুন বের হওয়া ট্রানজিসটর-ট্রানজিসটর লজিক মেমোরি এড্রেসিং সার্কিট দিয়ে।
১/৪  ইঞ্চি
পাতলা ফ্ল্যাট প্যানেল প্রোটোটাইপ এবং বৈজ্ঞানিক নথিপত্র প্রদর্শিত হয় ওয়াশিংটন ডিসিতে ২৯তম ISEF এক্সপোতে। ১৯৭৮ সালে এটি পুরস্কারপ্রাপ্ত হয় নাসা এবং জেনারেল মোটরস কর্পোরেশন কর্তৃক। একটি লিকুইড ক্রিস্টাল ডিসপ্লে(LCD) ম্যাট্রিক্স ডিজাইনও উদাহৃত হয়েছিল এলইডি পেপারে বিকল্প x-y স্ক্যান প্রযুক্তি হিসেবে এবং একটি ভবিষ্যৎ টিভি ডিসপ্লের বিকল্প মাধ্যম হিসেবে। ৭০ বছরের বেশি পুরনো এনালগ (cathode-ray tube technology) এর আধুনিক  x-y scan system এর সাথে পরিবর্তন একটি বড় ধরনের অগ্রগতি। ইলেক্ট্রো ম্যাগনেটিক স্ক্যান সিস্টেমের অপসারন একইসাথে অপসারন করে inductive deflection, electron beam এবং color convergence সার্কিটের।এই আধুনিক x-y scan সিস্টেম আধুনিক টিভির বর্তমান পাতলা আকারের হতে সাহায্য করেছে।

 ১৯৭৭ সালের মডেলটি ছিল একরঙা এর ডিজাইন অনুসারে। কার্যকর ব্লু এলইডি আসেনি পরবর্তী এক যুগেও। বর্তমানে বড় displays অধিক-উজ্জ্বল্ল্যের ডায়োড ব্যবহার করে অধিক বর্ণালি পাবার জন্য। ৩ যুগেরও বেশি সময় পর সনি ওলেড টিভি নিয়ে আসে।সনি XEL-1 OLED screen বাজারে নিয়ে আসে ২০০৯ সালে। পরবর্তীতে CES 2012 এ সনি ক্রিস্টাল এলইডি নিয়ে আসে, যা একটি true LED-display সংবলিত টিভি।

 ২০১১ সালে উয়েফা চাম্পিয়ন্স লিগ ম্যাঞ্চেস্টার ইউনাইটেড এবং বার্সেলোনা্র মধ্যকার ফাইনাল ম্যাচ সরাসরি সম্প্রচার করা হয় একটি EKTA screen এ 3D ফরম্যাটে। এর রিফ্রেশ রেট ছিল 100 Hz. কোণাকুণি ভাবে 7.11 m (২৩ ফিটt ৩.৯২ ইঞ্চি) দীর্ঘ এবং ৬.১৯২ × ৩.৪৮৩ মিটারের প্রদর্শন এরিয়া, এবং এটি গিনেস বুক অফ রেকর্ডসে নথিভুক্ত হয় সর্ববৃহৎ এলইডি 3D টিভি হিসেবে। 

The LED Display at the Taipei Arena displays commercials and movie trailers.

আরও দেখুন
---------

* AMOLED

তথ্যসূত্র
---------

বহিঃসংযোগ
---------

 উইকিমিডিয়া কমন্সে এলইডি ডিসপ্লে সম্পর্কিত মিডিয়া দেখুন।



1. ↑  Largest LED 3D TV. guinnessworldrecords.com
***এরিথ্রীয় সাগরের পেরিপ্লুস*** ( প্রাচীন গ্রীক: ***Περίπλους τῆς Ἐρυθρᾶς Θαλάσσης***, *Períplous tē̂s Erythrâs Thalássēs*, আধুনিক গ্রীক: *Períplous tis Erythrás Thalássis* ), যা এটির লাতিন নাম **Periplus Maris Erythraei** (*পেরিপ্লুস মারিস এরিথ্র্যাই*) হিসাবেও পরিচিত, একটি গ্রিকো-রোমান পেরিপ্লুস (সামুদ্রিক যাত্রাপথ বর্ণনাকারী পুঁথি)।

*এরিথ্রীয় সাগরের পেরিপ্লুসে* বর্ণিত নাম, সামুদ্রিক ও স্থলীয় যাত্রাপথ এবং অবস্থানসমূহ 
এটি কোইন গ্রীক ভাষায় লেখা ও লোহিত সাগরের উপকূল বরাবর বেরেনিচে ত্রোগ্লোদাইতিকার মতো রোমান মিশরীয় বন্দর থেকে নৌচালন এবং বাণিজ্যের সুযোগের ব্যাপারে তথ্য প্রদান করে। তারই সাথে আফ্রিকার শৃঙ্গ, পারস্য উপসাগর, আরব সাগর, ভারত মহাসাগর, পাকিস্তানের আধুনিক সিন্ধু অঞ্চল এবং ভারতের দক্ষিণ-পশ্চিমাঞ্চলের তটিয় এলাকা ও বন্দরগুলির বর্ণনা করে।

  

পাঠ্যটি বিভিন্নভাবে ১ম এবং ৩য় শতাব্দীর মধ্যবর্তী তারিখের বলে বর্ণনা করা হয়েছে, কিন্তু ১ম শতাব্দীর মাঝামাঝি তারিখটি এখন সবচেয়ে বেশি গ্রহণযোগ্য। যদিও লেখক অজানা, এটি স্পষ্টতই এই অঞ্চলের সাথে পরিচিত কারোর দ্বারা একটি সরাসরি বর্ণনা ও প্রাচীন হেলেনিক বিশ্ব, ভারত মহাসাগরের চারপাশের জমিগুলি সম্পর্কে যা জানত তার সঠিক অন্তর্দৃষ্টি প্রদানের ক্ষেত্রে এটি প্রায় অনন্য।

নাম
---

একটি পেরিপ্লুস (গ্রীক: περίπλους, períplous, আ.অ..  "নৌচালন করা") একটি রোজনামচা যা নৌযানের ভ্রমণপথ এবং পরিদর্শন করা বন্দরগুলির বাণিজ্যিক, রাজনৈতিক এবং নৃতাত্ত্বিক বিবরণ নথিভুক্ত করে। মানচিত্রের সাধারণ ব্যবহারের আগে একটি যুগে, এটি একটি সংমিশ্রণ-মানচিত্রাবলী এবং ভ্রমণকারীদের পুস্তিকা হিসাবে কাজ করেছিল।

এরিথ্রীয় সাগর (গ্রীক: Ἐρυθρὰ Θάλασσα, Erythrà Thálassa, আ.অ..  "লাল সাগর") একটি প্রাচীন ভৌগলিক উপাধি ছিল যা সর্বদা আরব ফ়েলিক্স এবং আফ্রিকার শৃঙ্গের মধ্যে আদেন উপসাগরকে অন্তর্ভুক্ত করত এবং প্রায়শই প্রসারিত হত (এই পেরিপ্লুসের মতো) বর্তমান লোহিত সাগর, পারস্য উপসাগর এবং ভারত মহাসাগর অবধি ও এই জলাশয়গুলোকে একক সামুদ্রিক এলাকা হিসেবে অন্তর্ভুক্ত করতে।
**লাল নারায়ণ সিনহা** একজন আইনজীবী ছিলেন, যিনি ৯ আগস্ট ১৯৭৯ থেকে ৮ আগস্ট ১৯৮৩ সাল ভারতের অ্যাটর্নি জেনারেল হিসেবে এবং ১৭ জুলাই ১৯৭২ থেকে ৫ এপ্রিল ১৯৭৭ পর্যন্ত ভারতের সলিসিটর জেনারেল হিসেবে দায়িত্ব পালন করেছিলেন। তিনি পাটনা বিশ্ববিদ্যালয়ের পাটনা আইন কলেজে শিক্ষা লাভ করেন।

সিনহা ছিলেন প্রথম অ্যাটর্নি জেনারেল যিনি পদে থাকাকালীন একটি ব্যক্তিগত পক্ষের প্রতিনিধিত্ব করেছিলেন।  ভারতের সলিসিটর জেনারেল হওয়ার আগে, তিনি বেশ কয়েক বছর বিহারের অ্যাডভোকেট জেনারেল ছিলেন।

পরিবার
------

তাঁর ছেলে ললিত মোহন শর্মা ভারতের প্রধান বিচারপতি হন। তার নাতি বিচারপতি পার্থসারথি বর্তমানে পাটনা হাইকোর্টে বিচারক হিসেবে কর্মরত।

তথ্যসূত্র
---------

1. ↑  Rakesh Bhatnagar (১৩ জুলাই ২০১৫)। "India allows its top law officers to represent private clients. But should it?"। Scroll.in। সংগ্রহের তারিখ ১৬ আগস্ট ২০১৬।
2. ↑  TNN (২০০৯-০১-১৯)। "Alumni to restore pristine glory of Patna Law College"। *The Times of India*। ২০১৩-০১-০৩ তারিখে মূল থেকে আর্কাইভ করা। সংগ্রহের তারিখ ২০১২-১১-১৮।
3. ↑  Patna University। "Patna Law College"। Patna University। ২০১২-০৬-০১ তারিখে মূল থেকে আর্কাইভ করা। সংগ্রহের তারিখ ২০১৪-১১-০৯।
4. ↑  Setalvad, Motilal C. (২০১২)। *My Life: Law and other things*। Universal Law Publishing Co.। আইএসবিএন 978-81-7534-141-8।
**উমিয়াম হ্রদ** (অন্য নাম বরাপানী হ্রদ) ভারতের মেঘালয় রাজ্যের শিলং নগরের ১৫ কিলোমিটার উত্তরে অবস্থিত এক জলাধার। ১৯৬০-র দশকে উমিয়াম নদীতে বাঁধ দিয়ে এর সৃষ্টি করা হয়েছিল। হ্রদ এবং বাঁধের অববাহিকা অঞ্চল প্রায় ২২০ বর্গ কিলোমিটার বিস্তৃত।

ইতিহাস
------

হ্রদটিকে আবদ্ধ করা উমিয়াম বাঁধ ১৯৬০-র দশকে আসাম রাজ্যিক বিদ্যুৎ পরিষদ তৈরি করেছিলেন। হ্রদটি সৃষ্টির উদ্দেশ্য ছিল জলবৈদ্যুতিক শক্তির উৎপাদন। হ্রদটির উত্তরে থাকা উমিয়াম স্টেজ I পাওয়ারহাউজে চারটি 9-MW টার্বাইন জেনারেটর আছে যেখানে ১৯৬৫ সালে ব্যবসায়িক উৎপাদন আরম্ভ হয়। উমিয়াম স্টেজ I উত্তর-পূর্ব ভারতে অনুমোদিত প্রথম জলাধার জলবিদ্যুৎ প্রকল্প। পরে উমিয়াম প্রকল্পের এবং তিনটি পর্যায় নিচের অঞ্চলে তৈরি হয়।

পর্যটনস্থল
----------

মেঘালয়ে উলিয়াম হ্রদ এক অন্যতম পর্যটনস্থল। পর্যটকরা কায়াকিং, বাটার সাইক্লিং, স্কুটিং, নৌকা চালানো ইত্যাদির জন্য এখানে ভিড় করেন।

পারিপার্শিক প্রভাব
------------------

চিত্র
-----

* উমিয়াম হ্রদে সূর্যাস্ত উমিয়াম হ্রদে সূর্যাস্ত
* হ্রদের কাছের নৌকা হ্রদের কাছের নৌকা

তথ্যসূত্র
---------

1. ↑  "সংরক্ষণাগারভুক্ত অনুলিপি"। ১ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ৮ এপ্রিল ২০২০।

বহিঃসংযোগ
---------


উইকিমিডিয়া কমন্সে **উমিয়াম হ্রদ** সংক্রান্ত মিডিয়া রয়েছে।

* Umiam lake faces toxic threat
* Umiam Dam satellite map
* Umiam Lake Details
* Siltation and Pollution Contribute to Power Crisis in Shillong
* Pollution of Umiam Lake  ওয়েব্যাক মেশিনে আর্কাইভকৃত ৪ মার্চ ২০১৬ তারিখে

টেমপ্লেট:Hydrography of North-east India
**ঋষি পঞ্চমী** ( সংস্কৃত: ऋषिपंचमी ) হলো একটি হিন্দু অনুষ্ঠান, যা ভাদ্র মাসের শুক্লপক্ষের পঞ্চমী তিথিতে পালিত হয়। সাতজন মহান ঋষিদের সম্মান জানাতে গণেশ চতুর্থীর পরের দিন ঋষি পঞ্চমী পালন করা হয়। এটি হলো সপ্ত ঋষির (সপ্তর্ষির) ঐতিহ্যগত পূজা অর্চনা। এই বিশিষ্ট সাতজন ঋষি হলেন- কশ্যপ, অত্রি, ভরদ্বাজ, বিশ্বামিত্র, গৌতম মহর্ষি, জমদগ্নি এবং বশিষ্ঠ।  বেদ শাস্ত্র মতে এই সাতজন ঋষি বিশ্ব ব্রহ্মাণ্ডে জ্ঞান দান করেছিলেন। মানব সভ্যতার অগ্রগতিতে তাঁরা অমর হয়ে আছেন। তাই এই সব ঋষিদের কথা স্মরণ করে তাদের উদ্দেশ্যে শ্রদ্ধা জ্ঞাপন করে পালিত হয় ঋষি পঞ্চমী। কেরালার কিছু অঞ্চলে দিনটিতে বিশ্বকর্মা পূজাও পালন করা হয়। হিন্দুদের এটি একটি অত্যন্ত গুরুত্বপূর্ণ উৎসব।

পালন
----

বিশ্বাস করা হয় যে ঋষি পঞ্চমীর দিনে যে ব্যক্তি ঋষিদের স্মরণ করে পুজো করেন, তিনি সমস্ত প্রকার পাপ থেকে মুক্ত হন। ঋষি পঞ্চমীতে মহিলারা গঙ্গা স্নান করলে তার ফল বহুগুণ বেড়ে যায়। এই উপলক্ষে, সাত ঋষি এবং বশিষ্ঠের স্ত্রী অরুন্ধতীকে পান, ফুল, কর্পূর এবং একটি প্রদীপ দিয়ে পূজা করা হয়। অরুন্ধতী হলেন সব দেবতার মা। এই ব্রত পালনের জন্য নারীদের উপবাস পালন করার রীতি আছে। তবে পুরুষরাও তাদের স্ত্রীদের কল্যাণের জন্য উপবাস করতে পারেন। সাত ঋষির পূজা উপলক্ষে ব্রতীরা ব্রাহ্মণদের দক্ষিণা দেয়। 

ঋষি পঞ্চমীর দিন সাধারণত স্নান করার পর শুদ্ধ মনে সপ্ত ঋষির ধ্যান করা হয়। সাত জন ঋষির নামে সাতটি আসন পেতে তাতে ফুল দিয়ে সাজিয়ে প্রতিটি আসনের সামনে একটি জলের গ্লাস রাখা হয়। একাগ্র মনে এই সাত ঋষির নাম স্মরণ করে জগতের মঙ্গল কামনা করা হয়। ঋষি পঞ্চমীর দিন অনেকে বাড়িতে সাতজন ব্রাহ্মণের নামে তাদের সাধ্যমত সাত রকম ভূজ্যের ব্যবস্থা করেন। ভূজ্যের সামগ্রী সামনে সাজিয়ে একটি করে পৈতে ও গীতা দিয়ে তা ব্রাহ্মণদের দান করা হয়।

আরও দেখুন
---------

* সাবিত্রী ব্রত
* বসন্ত পঞ্চমী

তথ্যসূত্র
---------

1. ↑  Anonymous (২০২২-১০-২৫)। *A Handbook for India* (ইংরেজি ভাষায়)। BoD – Books on Demand। পৃষ্ঠা 84। আইএসবিএন 978-3-375-12248-5। ২০২৩-১০-১৫ তারিখে মূল থেকে আর্কাইভ করা। সংগ্রহের তারিখ ২০২৩-১০-০১।
2. ↑  "আজ ঋষি পঞ্চমী, জেনে নিন সপ্তঋষি কারা? কেন তাঁদের নামে পালন হয় এই উৎসব"। *Hindustantimes Bangla*। ২০২৩-০৯-২০। ২০২৩-১০-১৫ তারিখে মূল থেকে আর্কাইভ করা। সংগ্রহের তারিখ ২০২৩-১০-১১।
3. ↑  Rao, Jaishri P. (২০১৯-০৪-২৯)। *Classic Cuisine and Celebrations of the Thanjavur Maharashtrians* (ইংরেজি ভাষায়)। Notion Press। পৃষ্ঠা 159। আইএসবিএন 978-1-68466-649-2। ২০২৩-১০-১৫ তারিখে মূল থেকে আর্কাইভ করা। সংগ্রহের তারিখ ২০২৩-১০-০১।
4. ↑  Verma, Manish (২০১৩)। *Fasts and Festivals of India* (ইংরেজি ভাষায়)। Diamond Pocket Books (P) Ltd.। পৃষ্ঠা 42। আইএসবিএন 978-81-7182-076-4। ১৫ অক্টোবর ২০২৩ তারিখে মূল থেকে আর্কাইভ করা। সংগ্রহের তারিখ ১ অক্টোবর ২০২৩।
5. ↑  "সংরক্ষণাগারভুক্ত অনুলিপি"। ২০ ফেব্রুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ১৫ অক্টোবর ২০২৩।
উম্মে কুলসুম বিনতে আলী, উম্মে কুলসুম বিনতে আবি বকর বা উম্মে কুলসুম নিবন্ধের সাথে বিভ্রান্ত হবেন না।
**উম্মে কুলসুম বিনতে জারওয়াল**, **মুলায়কা** নামেও পরিচিত, ছিলেন উমরের স্ত্রী এবং ইসলামের নবী মুহাম্মাদের সহচর।

জীবনী
-----

তিনি মক্কায় খুজা গোত্রের সদস্য হিসাবে জন্মগ্রহণ করেছিলেন। তার বাবা হয় জারওয়াল ইবনে মালিক:২০৪ বা তাঁর পুত্র 'আমর ইবনে জারওয়াল।:৯২

তিনি ৬১৬ খ্রিস্টাব্দের পূর্বে উমর ইবনে আল-খাত্তাবকে বিয়ে করেন,:৯২ এবং তাদের জায়েদ ও উবাইদাল্লাহ নামে দুটি পুত্র সন্তান ছিল। উমর একই সময়ে জয়নব বিনতে মধুনের সঙ্গে বিবাহবন্ধনে আবদ্ধ হয়েছিলেন, যার সঙ্গে তার তিনটি সন্তান রয়েছে,:২০৪ এবং কুরায়বা বিনতে আবি উমাইয়াকে বিয়ে করেছিলেন, যিনি নিঃসন্তান৷ ছিলেন।:৫১০ উমর ৬১৬ সালে ইসলাম ধর্ম গ্রহণ করেন।:২০৭ ৬২২ সালে তার পুরো পরিবার মদিনায় হিজরত করেছিল,:২১৮ যদিও উম্মে কুলসুম এবং কুরাইবা তখনও মুশরিক ছিলেন।:৫১০

৬২৮ সালে, হুদাইবিয়ার সন্ধির পর মুহাম্মাদ এক ওহি প্রকাশ করন, যেখানে মুসলমানদের "কাফের নারীদের (সম্পর্কে) আবদ্ধে না রাখার" আদেশ দেওয়া হয়। তদনুসারে উমর উম্মে কুলসুম ও কুরায়বা দুজনকে তালাক দেন, এবং দুজনেই মক্কায় ফিরে আসেন।:২০৪:৫১০

উম্মে কুলসুমের পরবর্তী বিবাহগুলোর কোনো উৎস নির্দেশ করে না। ৬৩২ সালের জানুয়ারির আগে তিনি মক্কায় আবু জাহম ইবনে হুদায়ফাকে বিয়ে করেন, যখন তারা দু'জন মুশরিক ছিলেন।:৯২ আবু জাহম ছিলেন উমরের মতো কুরাইশের আদি গোত্রের সদস্য।:৫১০ তিনি তার সম্প্রদায়ের নারীদের মধ্যে "একজন দুর্দান্ত আঘাতকারী নারী" হিসাবে পরিচিত ছিলেন।:১৯২

এর আগে হোক বা এর পরে, উম্মে কুলসুম ছিলেন যুমা গোত্রের সদস্য সাফওয়ান ইবনে উমাইয়ার স্ত্রীদের একজন,:৯২ যিনি মুহাম্মাদের বিরোধী কুরাইশদের নেতা ছিলেন।:৩১৮–৩১৯, ৩৭০ তিনি মক্কা বিজয়ের পর মুসলিম হন:১৮৫ এবং মক্কাই বসবাস করেন।

তথ্যসূত্র
---------

1. 1 2 3 4  Muhammad ibn Saad. *Kitab al-Tabaqat al-Kabir* vol. 3. Translated by Bewley, A. (2013). *The Companions of Badr*. London: Ta-Ha Publishers.
2. 1 2 3 4 5  Muhammad ibn Jarir al-Tabari. *Tarikh al-Rusul wa'l-Muluk*. Translated by Fishbein, M. (1998). *Volume 8: The Victory of Islam*. Albany: State University of New York Press.
3. 1 2 3 4 5 6  Muhammad ibn Ishaq. *Sirat Rasul Allah*. Translated by Guillaume, A. (1955). *The Life of Muhammad*. Oxford: Oxford University Press.
4. 1 2  Bukhari 3:50:891.
5. ↑  Muslim 9:3526.
6. ↑  Muhammad ibn Saad. *Kitab al-Tabaqat al-Kabir* vol. 8. Translated by Bewley, A. (1995). *The Women of Madina*. London: Ta-Ha Publishers.
7. ↑  Muslim 9:3512.
8. ↑  Nasa'i 4:26:3247.
9. ↑  Muhammad ibn Umar al-Waqidi. *Kitab al-Maghazi*. Translated by Faizer, R. Ismail, A. & Tayob, A. K. (2011). *The Life of Muhammad*, pp. 217, 284-286, 295. London & New York: Routledge.
10. ↑  Muhammad ibn Jarir al-Tabari. *Tarikh al-Rusul wa'l-Muluk*. Translated by McDonald, M. V. & annotated by Watt, W. M. (1987). *Volume 7: The Foundation of the Community*, pp. 78-80, 106. Albany: State University of New York Press.
11. ↑  Muhammad ibn Jarir al-Tabari. *Tarik al-Rusual wa'l-Muluk*. Translated by Landau-Tasseron, E. (1998). *Volume 39: Biographies of the Prophet's Companions and Their Successors*, p. 81. Albany: State University of New York Press.
**উম্মে মাবাদ বিনতে খালিদ** মুহাম্মাদ ( সাল্লাল্লাহু আলাইহি ওয়া সাল্লামের) একজন নারী সাহাবা ছিলেন। তিনি ৬২২ সালে মুহাম্মাদের ( সা.) হিজরতের সময়, মুহাম্মাদ সা.ও তার সহযোগীদের নিজের ঘরে আশ্রয় দিয়ে সাহায্য করেন এবং বকরি জবাই করে আপ্যায়ন করেন।

পরিচয়
------

উম্মে মাবাদের আসল নাম **আতেকা**, তার উপনাম হচ্ছে উম্মে মা’বাদ কুনিয়াত, আর এই নামেই তিনি পরিচিত ছিলেন। তিনি ছিলেন খুনাইস ইবনে খালেদের বোন। বংশধর পরম্পরায় নাম হলো উম্মে মা’বাদ বিনতে খালিদ ইবনে খালিফ ইবনে মানকাদ ইবনে রবিয়া ইবনে হরম ইবনে খমিস ইবনে হারাম ইবনে হাবিসা ইবনে কা’আব ইবনে আমর।

ব্যক্তিগত জীবন
--------------

আতেকা খোযায়া গোত্রের কন্যা ছিলেন এবং তার চাচাত ভাই তামিম ইবনে আব্দুল ওয্যা ইবনে মুনকাযের সাথে তার বিয়ে হয়। তিনি ৮ম হিজরির দিকে ইসলাম গ্রহণ করেন।

পরিচিতির কারণ
-------------

৬২২ সালে হিজরতের সময় মুহাম্মাদ তার গৃহে অবস্থান করেছিলেন। তার গৃহ ছিল কুদাইদ নামক স্থানে, সোমবার শেষ রাত্রে বা মঙ্গল বার ভোর রাত্রে গুহা থেকে বের হলে মক্কার নিম্নাঞ্চল থেকে মুহাম্মাদের উপস্থিতির কথা সকলের নিকট অবগত হয়। মুহাম্মাদ যখন হযরত উম্মে মা’বাদের গৃহে অবস্থান করেন, তখন তার সাথে আবু বকর এবং তার ভৃত্য আব্দুল্লাহ ইবনে আরিকিতও ছিলেন। উম্মে মা’বাদ তাদের একটি বকরি জবাই করে আপ্যায়ন করেন।

মৃত্যু
------

আতেকার মৃত্যু সাল ও মৃত্যু স্থান সম্পর্কে তেমন কিছু জানা যায়না।

আরও দেখুন
---------

* মুহাম্মাদের সাহাবা
* মুহাম্মাদ

তথ্যসূত্র
---------

1. ↑  "হযরত উম্মে মা'বাদ বিনতে খালিদ (রা.)"। *নও মুসলিম* (ইংরেজি ভাষায়)। ২০১৭-০৭-১৮। ২০২২-০৪-২২ তারিখে মূল থেকে আর্কাইভ করা। সংগ্রহের তারিখ ২০২১-০৪-০৭।
2. ↑  "হযরত উম্মেমা'বাদ বিনতে খালিদ (রা.) এর জীবনী - সাহাবীদের জীবনী"। *BANGLA ISLAMIC WEBSITE* (ইংরেজি ভাষায়)। ২০১৯-০৯-২৯। সংগ্রহের তারিখ ২০২১-০৪-০৭।
3. ↑  "ইসলামের প্রথম যুগে হিজরত | কালের কণ্ঠ"। *Kalerkantho*। সংগ্রহের তারিখ ২০২১-০৪-০৭।
4. ↑  "নবীজির হিজরত ও হিজরি ক্যালেন্ডার"। *www.shomoyeralo.com*। সংগ্রহের তারিখ ২০২১-০৪-০৭।
**ঋষিকুল্য নদী** হল ওড়িশা রাজ্যের অন্যতম প্রধান একটি নদী এবং এর অববাহিকা কন্ধমাল এবং গঞ্জাম জেলার পুরো অঞ্চল জুড়ে রয়েছে। ঋষিকুল্য পূর্বঘাট পর্বতমালার দারিংবাড়ি পাহাড়ের প্রায় ১০০০ মিটার উচ্চতায় উৎপন্ন হয়েছে। নদীটি যে জায়গা থেকে উৎপন্ন হয়েছে, সেই দারিংবাড়ি জায়গাটিকে 'ওড়িশার কাশ্মীর' বলা হয়ে থাকে। নদটি ১৯°০৭' উত্তর থেকে ২০°১৯' উত্তর অক্ষাংশ এবং ৮৪°০১' পুুুর্ব থেকে ৮৫°০৬' পূর্ব দ্রাঘিমাংশের ভৌগোলিক স্থানাঙ্কের মধ্যে অবস্থিত। এটি গঞ্জামের পুরুনা বাঁধায় বঙ্গোপসাগরের সাথে মিলিত হয়েছে। এর উপনদীগুলি হল বাঘুয়া, ধনেই, বদনাদি ইত্যাদি। এটির মোহানায় তেমন কোন ব-দ্বীপ নেই।

নদীর যাত্রাপথ
-------------

নদীটি কন্ধমাল জেলার দারিংবাড়ি পার্বত্য অঞ্চল দিয়ে প্রবাহিত হয়েছে। গঞ্জাম জেলায় এটি সুরডা, ধরকোট, আশিকা, পিতলা, পুরুষোত্তমপুর, তারাতারিনী, প্রতাপপুর, আল্লাদিগাম, ব্রহ্মপুর, গঞ্জম এবং ছত্রপুর ব্লকের মধ্য দিয়ে প্রবাহিত হয়েছে। নদীটি ১৬৫ কিলোমিটার দীর্ঘ, এবং এর অববাহিকা অঞ্চলটি ৭৭০০ কিমি২ জায়গা জুড়ে বিস্তৃত।

জলপাইরঙা সাগর কাছিমের (অলিভ রিডলি টার্টল) সমীক্ষা
-------------------------------------------------

১৯৯৩ সালে, ওড়িশা বন বিভাগ এবং ওয়াইল্ড লাইফ ইনস্টিটিউট অব ইন্ডিয়ার জীববিজ্ঞানীরা জানতে পেরেছিলেন যে ঋষিকুল্য নদীর মুখের কাছে জলপাইরঙা সাগর কাছিমের দল প্রচুর সংখ্যায় এসে বাসা বাঁধছে। এই অঞ্চলটি ভারতের জলপাইরঙা সাগর কাছিমের বৃহত্তম বাসা নির্মাণ করা (*আরিবাদা*) স্থানের একটি। নদীমুখের নিকটবর্তী গ্রামগুলি হল পালি বাঁধা, পুরুনা বাঁধা, গোখরা কুদা এবং কান্তিয়া পাড়া, যেখানে জলপাইরঙা সাগর কাছিমের বাসা দেখতে পাওয়া যায়। এইগুলি হলো জেলেদের গ্রাম।

নগর কেন্দ্র
-----------

গঞ্জাম দুর্গ থেকে ঋষিকুল্য নদীর দৃশ্য
ব্রহ্মপুর শহরটি এই নদীর অববাহিকায় অবস্থিত এবং অন্যান্য গুরুত্বপূর্ণ শহরগুলি হল ছত্রপুর, গঞ্জাম, আসকা, ভাঞ্জানগর, বেল্লাগুন্থা এবং সুরডা।

শিল্প
-----

নদীর অববাহিকা অঞ্চলে প্রচুর পরিমাণে শিল্প স্থাপিত হয়েছে। এগুলির মধ্যে রয়েছে গ্রাসিম ইন্ডাস্ট্রিজ লিমিটেড-গঞ্জাম রাসায়নিক বিভাগ (পূর্বে জয়শ্রী রাসায়নিক লিমিটেড), আসকা (আশিকা) কো-অপারেটিভ সুগার ইন্ডাস্ট্রিজ লিমিটেড নুয়াগাম, আসকা স্পিনিং মিলস, মনোরমা কেমিক্যাল ওয়ার্কস লিমিটেড, ওড়িশা টিউবস প্রাইভেট লিমিটেড ইত্যাদি। এখানে প্রায় ৩৩৬০ সংখ্যক বিভিন্ন ধরনের ক্ষুদ্র শিল্প রয়েছে। এগুলির মধ্যে প্রধান খাদ্য ও তার সহযোগী শিল্প, বন ও কাঠ ভিত্তিক শিল্প, রাবার এবং প্লাস্টিক পণ্য এবং গ্লাস এবং সিরামিক শিল্প। এখানে বনভিত্তিক শিল্প স্থাপনের পর্যাপ্ত সুযোগ রয়েছে। অববাহিকা অঞ্চলটি খনিজ সম্পদে সমৃদ্ধ। প্রধান অর্থনৈতিক খনিজগুলি হল কাদামাটি, চুনাপাথর, ম্যাঙ্গানিজ, বালির অভ্রক, কালো বালি এবং পেষক পদার্থ (গ্রাইন্ডিং মেটেরিয়াল)।

তথ্যসূত্র
---------

1. ↑  কচ্ছপ প্রজাতিসমূহ

বহিঃসংযোগ
---------

* Government of Orissa

টেমপ্লেট:Hydrography of Odisha
**এ.এফ. হাসান আরিফ** একজন বাংলাদেশী আইনজীবী, বাংলাদেশের সাবেক অ্যাটর্নি জেনারেল এবং ফখরুদ্দিন আহমেদের নেতৃত্বে তত্ত্বাবধায়ক সরকারের আইন, বিচার ও সংসদ বিষয়ক মন্ত্রণালয়, ভূমি, এবং ধর্ম মন্ত্রণালয় বিষয়ক উপদেষ্টা হিসেবে দায়িত্ব পালন করেছেন।

পেশা
----

এ.এফ. হাসান আরিফ অক্টোবর ২০০১ সাল থেকে ২৮ এপ্রিল ২০০৫ সাল পর্যন্ত বাংলাদেশের অ্যাটর্নি জেনারেল ছিলেন। সুপ্রিম কোর্ট আইনজীবী সমিতি ও বাংলাদেশ বার কাউন্সিলের প্রতারণামূলক শংসাপত্র ব্যবহার কারী বিএনপি-সমর্থক বাংলাদেশ হাইকোর্টের একজন বিচারকের লাইসেন্স প্রত্যাখ্যান করেন। তাতে বাংলাদেশ জাতীয়তাবাদী দলের আইনজীবীদের সমর্থন করতে ব্যর্থতার কারণে তিনি চার বছর দায়িত্ব পালন করে পদত্যাগ করেন।  তিনি জামায়াতে ইসলামীর সহকারী সেক্রেটারি জেনারেল আবদুল কাদের মোল্লার আইনজীবী ছিলেন। তিনি ১৯৭০ এর দশকে এ.এফ. হাসান আরিফ অ্যান্ড অ্যাসোসিয়েটস প্রতিষ্ঠা করেছিলেন। ২০০৮ সালের জানুয়ারি থেকে ২০০৯ জানুয়ারি পর্যন্ত তিনি তত্ত্বাবধায়ক সরকারের আইন উপদেষ্টা ছিলেন।

তথ্যসূত্র
---------

1. ↑  "6 parties invited to talks with govt"। *The Daily Star* (ইংরেজি ভাষায়)। ১৪ মে ২০০৮। সংগ্রহের তারিখ ১ ফেব্রুয়ারি ২০১৭।
2. ↑  "Mirpur butcher Molla must die, says SC"। *bdnews24.com*। সংগ্রহের তারিখ ১ ফেব্রুয়ারি ২০১৭।
3. ↑  "Attorney General Hassan Ariff Resigns"। *wikileaks.org*। Bangladesh Dhaka। ২৮ এপ্রিল ২০১৭। সংগ্রহের তারিখ ১ ফেব্রুয়ারি ২০১৭।
4. ↑  "A F Hassan Ariff Associates"। *hariffbd.com* (ইংরেজি ভাষায়)। ২৪ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১ ফেব্রুয়ারি ২০১৭।
5. ↑  Welle (www.dw.com), Deutsche। "সাক্ষাতকার: নব নিযুক্ত উপদেষ্টা রাশেদা কে চৌধুরী | DW | 09.01.2008"। *DW.COM*। সংগ্রহের তারিখ ২০১৯-০৮-১৭।
**মেনকা ঠাকুর** (বিবাহের পূর্বে মেনকা মুখোপাধ্যায়) (১৯১৭ – ১৮ সেপ্টেম্বর ১৯৯২) ছিলেন একজন খ্যাতনামা ভারতীয় বাঙালি রবীন্দ্রসংগীত শিল্পী ও শিক্ষিকা। রবীন্দ্রসঙ্গীত জগতে তিনি 'মিন্টুদি' নামে পরিচিত ছিলেন।

জীবনী
-----

মেনকা মুখোপাধ্যায়ের জন্ম  ব্রিটিশ ভারতের কলকাতায়। পিতা নির্মলচন্দ্র মুখোপাধ্যায় ও মাতা উমা দেবী। অবনীন্দ্রনাথ ঠাকুর ও সুহাসিনী দেবীর জ্যেষ্ঠা কন্যা উমারাণীর বিবাহ হয়েছিল দ্বারকানাথ ঠাকুরের ভাগ্নের বংশধর নির্মলচন্দ্র মুখোপাধ্যায়ের সঙ্গে। রবীন্দ্রনাথ ঠাকুরের সেজদা ক্ষিতীন্দ্রনাথ ঠাকুরের একমাত্র পুত্র ক্ষেমেন্দ্রনাথের সঙ্গে মেনকার বিবাহ হয়েছিল। তাই মেনকা ঠাকুর ছিলেন অবনীন্দ্রনাথ ঠাকুরের দৌহিত্রী এবং দেবেন্দ্রনাথ ঠাকুরের প্রপৌত্র ক্ষেমেন্দ্রনাথ ঠাকুরের পত্নী। নির্মলচন্দ্র ছিলেন সঙ্গীতরসিক। ফলে মেনকা নয় বছর বয়স থেকেই গানের তামিল নিতে শুরু করেন। গোপেশ্বর বন্দ্যোপাধ্যায় ও ওস্তাদ বচ্চন মিশ্রের কাছে গান শেখার পরে বেনারসে একদিন মেনকার গান শোনেন দিনেন্দ্রনাথ। মেনকার গান শুনে মুগ্ধ দিনেন্দ্রনাথ তাঁকে গান শেখাতে আগ্রহী হন।  রবীন্দ্রনাথের কাছে গান শেখার সুযোগ না পেলেও মেনকা দিনেন্দ্রনাথ ছাড়াও  অনাদিকুমার দস্তিদার, সৌমেন্দ্রনাথ ঠাকুর, শৈলজারঞ্জন মজুমদার প্রমুখের কাছে রবীন্দ্রনাথের গান শেখেন।  সুরেলা উদাত্ত গায়কী ছিল মেনকার। গান শেখার পালা জোরদার হওয়ার সঙ্গে তার কণ্ঠে র গান প্রথম গান *এসো এসো আমার ঘরে এসো আমার ঘরে* রেকর্ড হয়। তারপর শেষ বেলাকার শেষের গানে’, 'তোমার বীণা আমার মনোমাঝে’, 'তোমার সুরের ধারা' একের পর এক গান। তার গানে এস্রাজ বাজাতেন স্বয়ং দিনেন্দ্রনাথ। ঠাকুরবাড়ির গানের ধারায় তিনি কিছুটা পরিবর্তন এনেছিলেন। রবীন্দ্রনাথ হারমোনিয়ম পছন্দ করতেন না, কিন্তু মেনকা গান গাইতেন হারমোনিয়ম বাজিয়ে। উদাত্ত সুরেলা কণ্ঠের সঙ্গে নিখুঁত সুরের মেলবন্ধনে শ্রোতাদের মুগ্ধ করতেন। জোড়াসাঁকোর ঠাকুরবাড়িতে মাঘোৎসবের আসরে উপাসনার গানে অংশ নিতেন। প্রসঙ্গত, মাঘোৎসবের উপাসনার গান শুনে মুগ্ধ হয়েছিলেন ক্ষিতীন্দ্রনাথ ঠাকুরের পুত্র ক্ষেমেন্দ্রনাথ। সেই সূত্রেই তাদের বিবাহ হয়। রবীন্দ্রসঙ্গীতকে অবিকৃত অবস্থায় নতুন প্রজন্মের কাজে পৌঁছে দিতে তিনি অক্লান্ত চেষ্টা করেছেন। আবার শহর কলকাতা তথা বাংলার বাইরে ওড়িশার কটক, ভুবনেশ্বরে ঠাকুর পরিবারের জমিদারি যে অংশ ছিল, সেখানে গিয়ে ওড়িয়াভাষাভাষীদেরও রবীন্দ্রনাথের গান শিখিয়ে সর্বভারতীয় রূপ দেওয়ারও প্রচেষ্টা ছিল মেনকার। দিনেন্দ্রনাথকে স্মরণ করেই তিনি জোড়াসাঁকোর বাড়িতেই তার গানের স্কুলের নাম রেখেছিলেন 'দিনেন্দ্র শিক্ষায়তন'  এবং গানের সংকলনটির নাম রেখেছিলেন *ঠাকুরবাড়ির গান*।

মেনকা  আকাশবাণী কলকাতা কেন্দ্রের সঙ্গে যুক্ত ছিলেন। এছাড়াও বৈতানিক’, ‘পারাণি’ এবং ‘বঙ্গীয় সঙ্গীত কলাকেন্দ্র’ ইত্যাদি বহু শিক্ষা প্রতিষ্ঠান ও সাংস্কৃতিক সংস্থার সঙ্গে তার ব্যক্তিগত যোগ ছিল। 

মেনকা ও ক্ষেমেন্দ্রনাথ 
নিঃসন্তান ছিলেন। ক্ষেমেন্দ্রনাথের মৃত্যুর পর মেনকা জোড়াসাঁকোতেই থাকতেন। ছোটদের কাছে তিনি "দিঠাই" নামে পরিচিত ছিলেন। পরে ঠাকুরবাড়ি  রবীন্দ্রভারতী বিশ্ববিদ্যালয়কে দেওয়ার পর তিনি বিডন স্ট্রিটে চলে যান এবং তার শ্বশুর মশাই ক্ষিতীন্দ্রনাথের সংগ্রহ দান করেন রবীন্দ্রভারতী প্রদর্শনশালায়।

জীবনাবসান
---------

মেনকা ঠাকুর ১৯৯২ খ্রিস্টাব্দের ১৮ সেপ্টেম্বর কলকাতায় প্রয়াত হন।

তথ্যসূত্র
---------

1. 1 2 3   অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ৩২১, আইএসবিএন ৯৭৮-৮১-৭৯৫৫-২৯২-৬
2. 1 2  "যে কন্যার গান শুনে মুগ্ধ হয়েছিলেন দিনেন্দ্রনাথ"। সংগ্রহের তারিখ ২০২৩-০৯-১১।
**এড পাওয়ারস** (জন্ম **মার্ক আর্নল্ড ক্রিনস্কি**; ২৫ অক্টোবর ১৯৫৪) একজন মার্কিন প্রযোজনা সংস্থা এড পাওয়ার প্রোডাকশনের মালিক, পর্নোগ্রাফিক চলচ্চিত্র পরিচালক, পর্নোগ্রাফিক চলচ্চিত্র প্রযোজক, হার্ডকোর পর্নোগ্রাফিক চলচ্চিত্র অভিনেতা এবং রেডিও টক শো হোস্ট। পাওয়ারস নিউ ইয়র্কের ব্রুকলিনে জন্মগ্রহণ করেন। তিনি তার *ডার্টি ডেবুটান্টেস* ধারাবাহিকের জন্য সবচেয়ে বেশি পরিচিত, যাতে অপেশাদার মহিলা অভিনয়শিল্পীদের দেখা যায়, যাদের কেউ কেউ আগে কখনো প্রাপ্তবয়স্ক চলচ্চিত্রে অভিনয় করেন নি। তিনিহস্তমৈথুন, পুরুষ অভিনয়শিল্পীদের সাথে যৌনতা এবং লেসবিয়ান দৃশ্যে অভিনয় করেন।  ২০০৮ সালে, পাওয়ারস মন্দার কারণে মারাত্মকভাবে ক্ষতিগ্রস্ত হন এবং ক্যালিফোর্নিয়ার গ্রানাডা হিলসের তার বাড়িটি ফোরক্লোজারের অধীনে বিক্রি করেন এবং ওয়েলস ফার্গো বাড়ীটি কিনে নেন।

তথ্যসূত্র
---------

1. ↑  Star, Marc (ডিসেম্বর ১, ২০০৫)। "AVN Reviews: Dirty Debutantes 2005 327 & 328"। *AVN*। ডিসেম্বর ৩১, ২০০৯ তারিখে মূল থেকে আর্কাইভ করা। সংগ্রহের তারিখ ডিসেম্বর ২৬, ২০২১।
2. ↑  "Ed Powers"। *Videotramp.com*। ১০ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ২৬ ডিসেম্বর ২০২১।
3. ↑  "Blockshopper.com"।

বহিঃসংযোগ
---------

* প্রাতিষ্ঠানিক ওয়েবসাইট
* ইন্টারনেট মুভি ডেটাবেজে এড পাওয়ারস (ইংরেজি)
এলিস পল ১৯১৮ সালে
**এলিস স্টোকস পল** (১১ই জানুয়ারি, ১৮৮৫ - ৯ই জুলাই, ১৯৭৭) একজন আমেরিকান কোয়েকার, ভুক্তভোগী, নারীবাদী ও নারী অধিকার কর্মী, এবং ভোটের অধিকারে লিঙ্গ বৈষম্য নিষিদ্ধ করে মার্কিন সংবিধানের উনিশতম সংশোধনের জন্য প্রচারাভিযানের অন্যতম প্রধান নেতা ও কৌশলবিদ ছিলেন। তিনি লুসি বার্নস ও অন্যান্যদের সাথে শুরু করেন মহিলা ভোটাধিকার মিছিল ও সাইলেন্ট সেন্টিনেলসের মতো কৌশলগত ঘটনাগুলি, যা ১৯২০ সালে সংশোধনী পাসের সফল অভিযানের অংশ ছিল।

তিনি প্রায়ই তার অ্যাক্টিভিজমের জন্য পুলিশের বর্বরতা এবং অন্যান্য শারীরিক নির্যাতনের শিকার হন, সর্বদা অহিংসা ও সাহসের সাথে সাড়া দেন। ১৯১৭ সালে হোয়াইট হাউসের সামনে নীরব সেন্টিনেলস বিক্ষোভে অংশ নেওয়ার জন্য তাকে ভয়াবহ পরিস্থিতিতে কারাগারে পাঠানো হয়েছিল, কারণ ইংল্যান্ডে মহিলাদের ভোট সুরক্ষিত করার প্রচেষ্টার সময় তিনি কয়েকবার ছিলেন।

তিনি ১৯২০ সালের পরে জাতীয় মহিলা দলের নেতা হিসাবে অর্ধ শতাব্দী কাটিয়েছিলেন, যা নারীদের জন্য সাংবিধানিক সমতা নিশ্চিত করার জন্য এলিস ও ক্রিস্টাল ইস্টম্যানের লেখা সমান অধিকার সংশোধনের জন্য লড়াই ছিল। তিনি ১৯৬৪ সালের নাগরিক অধিকার আইন দ্বারা বৈষম্যের বিরুদ্ধে সুরক্ষিত একটি গোষ্ঠী হিসেবে আইনী পণ্ডিত পাউলি মুরের সাথে মহিলাদের অন্তর্ভুক্ত করে একটি বড় ডিগ্রী সাফল্য অর্জন করেন।

কর্মজীবন
--------

### ব্রিটেন

#### ব্রিটিশ মহিলার ভোটাধিকার প্রাথমিক কাজ

তিন ১৯০৭ সালে পেনসিলভেনিয়া বিশ্ববিদ্যালয়ে স্নাতকোত্তর ডিগ্রী শেষ করার পর ইংল্যান্ডে চলে যান, যেখানে তিনি অবশেষে ব্রিটিশ মহিলাদের ভোটাধিকার আন্দোলনের সাথে গভীরভাবে জড়িত হন, নিয়মিতভাবে মহিলা সামাজিক ও রাজনৈতিক ইউনিয়ন (ডব্লিউএসপিইউ) এর বিক্ষোভ ও মিছিলে অংশগ্রহণ করেন। বার্মিংহাম বিশ্ববিদ্যালয়ে ক্রিস্টাবেল পানখুর্স্টকে কথা বলার "রূপান্তর অভিজ্ঞতা" পাওয়ার পর, পল আন্দোলনের প্রতি আকৃষ্ট হয়ে পড়েন। তিনি প্রথমে রাস্তার মোড়ে একটি সাফ্রাজিস্ট ম্যাগাজিন বিক্রি করে আন্দোলনে জড়িত হয়েছিলেন। এটি ভুক্তভোগীদের প্রতি শত্রুতা বিবেচনা করে একটি বিশেষভাবে কঠিন কাজ ছিল এবং আন্দোলনে জড়িত মহিলাদের যে নির্যাতনের মুখোমুখি হয়েছিল তার প্রতি তার দৃষ্টি নিবদ্ধ হয়। এই অভিজ্ঞতাগুলি, অধ্যাপক বিট্রিস ওয়েবের শিক্ষার সাথে মিলিত হয়ে তিনি বিশ্বাস করতে শুরু করেন যে সামাজিক কাজ এবং দাতব্যতা সমাজে প্রয়োজনীয় সামাজিক পরিবর্তন আনতে পারে না: এটি কেবল মহিলাদের সমান আইনি মর্যাদার মাধ্যমে সম্পন্ন করা যেতে পারে।

তথ্যসূত্র
---------

1. ↑  Baker, Jean H. "Placards At The White House," *American Heritage*, Winter 2010, Volume 59, Issue 4.
2. 1 2  Adams, Katherine; Keene, Michael (২০০৮)। *Alice Paul and the American Suffrage Campaign*। University of Illinois Press। আইএসবিএন 978-0-252-07471-4।
**এলিস লাউ কিয়ং ইয়েং** (সরলীকৃত চীনা: 刘强燕; প্রথাগত চীনা: 劉強燕; ফিনিন: *Liúqiáng yàn*) হলেন একজন চীনা বংশোদ্ভূত মালয়েশীয় রাজনীতিবিদ। তিনি ডেমোক্রেটিক অ্যাকশন পার্টির রাজনীতির সাথে যুক্ত। তিনি মালয়েশীয় আইনসভার নিম্নকক্ষ দেওয়ান রাকয়াতে লানাং এর সংসদ সদস্য হিসেবে দায়িত্ব পালন করছেন।

জীবনী
-----

এলিস লাউ ১৯৮১ সালের ৩০ জুলাই মালয়েশিয়ার সারাওয়াক রাজ্যের সিবুতে জন্মগ্রহণ করেন। তিনি ইন্টারন্যাশনাল মেডিকেল ইউনিভার্সিটিতে পড়াশোনা করেছেন। তিনি স্কটল্যান্ডের গ্লাসগোর স্ট্রাথক্লিদ বিশ্ববিদ্যালয় থেকে ফার্মেসিতে স্নাতকোত্তর ডিগ্রি লাভ করেছেন।

তিনি ২০১১ সালে সারাওয়াক রাজ্যের বিধানসভা নির্বাচনে বাওয়াং আসন থেকে প্রতিদ্বন্দ্বিতা করেন।
কিন্তু, তিনি ওং সুন কোহের কাছে পরাজিত হন। ২০১৩ সালে মালয়েশিয়ার সাধারণ নির্বাচনে তিনি সারাওয়াক রাজ্যের সিবুর লানাং থেকে ডেমোক্রেটিক অ্যাকশন পার্টির মনোনয়ন লাভ করেন। নির্বাচনে তিনি পাঁচবারের সংসদ সদস্য তিওং থাই কিংকে পরাজিত করেন। তিনি সারাওয়াক রাজ্যে প্রথম বিরোধীদলীয় নারী হিসেবে সংসদ সদস্য নির্বাচিত হন। ২০১৮ সালের নির্বাচনে তিনি কং সিয়েন চিউকে পরাজিত করে তিনি পুনরায় নির্বাচিত হন।

ব্যক্তিগত জীবন
--------------

তিনি মালয়েশিয়ার মালাক্কা রাজ্যের ব্যবসায়ী লু চি উইয়ের সাথে বিবাহবন্ধনে আবদ্ধ হয়েছেন।

তথ্যসূত্র
---------

1. 1 2 3 4  "Change comes to Sarawak"। The Rocket। ২১ আগস্ট ২০১৩। সংগ্রহের তারিখ ২৩ মার্চ ২০১৬।
2. ↑  "Maklumat Ahli Parlimen"। Parlimen Malaysia। ১৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৩ মার্চ ২০১৬।
3. ↑  "Seven women triumph in S'wak election"। Malaysiakini। সংগ্রহের তারিখ ২৩ মার্চ ২০১৬।
4. ↑  The Straits Times: Full Results 2018
5. ↑  "Lanang MP Alice Lau marries Melaka businessman"। Borneo Post। ৩১ আগস্ট ২০১৪। সংগ্রহের তারিখ ২৪ ফেব্রুয়ারি ২০১৯।
**এলিশা জে এডওয়ার্ডস** (প্রায়শই **ইজে এডওয়ার্ডস** নামে এবং ছদ্ম **হল্যান্ড** নামে পরিচিত) (১৮৪৭ - ২৫ এপ্রিল ১৯২৪) ১৯ শতকের শেষের দিকে এবং ২০ শতকের প্রথম দিকের একজন সুপরিচিত অনুসন্ধানী সাংবাদিক এবং আর্থিক প্রতিবেদক ছিলেন।  তিনি ১৮৯৩ সালে বন্ধু ইলিয়াস কর্নেলিয়াস বেনেডিক্টের ইয়ট <i id="mwDw">উটোওয়ানাতে</i> চড়ে রাষ্ট্রপতি গ্রোভার ক্লিভল্যান্ডের গোপন ক্যান্সারের অস্ত্রোপচারের গল্পটি ভেঙেছিলেন, যা প্রশাসন অস্বীকার করেছিল।   

এডওয়ার্ডস ১৮৭০ সালে ইয়েল বিশ্ববিদ্যালয় থেকে এবং ১৮৭৩ সালে আইন স্কুল থেকে স্নাতক হন।  তিনি ১৮৮০ থেকে ১৮৮৪ সাল পর্যন্ত *নিউইয়র্ক সান-* এর ওয়াশিংটন সংবাদদাতা এবং ১৮৮৭ থেকে ১৮৮৯ সাল পর্যন্ত *নিউইয়র্ক ইভিনিং সান-* এর সম্পাদক হিসেবে দায়িত্ব পালন করেন। ১৮৮৯ সালে শুরু করে তিনি "হল্যান্ড" নামে একটি দীর্ঘমেয়াদী কলাম লিখতে শুরু করেন যা *ফিলাডেলফিয়া প্রেস*, *শিকাগো ইন্টার ওশান* এবং *দ্য সিনসিনাটি এনকোয়ারারে* প্রকাশিত হতো।  

লেখক স্টিফেন ক্রেনের সাথেও এডওয়ার্ডসের ব্যক্তিগত ও পেশাগত সম্পর্ক ছিল।

একটি সংক্ষিপ্ত অসুস্থতার পরে, এডওয়ার্ডস ২৫ এপ্রিল ১৯২৪ সালে ৭৬ বছর বয়সে গ্রিনউইচ, কানেটিকাটে মারা যান। মৃত্যকালে তিনি তার স্ত্রী এবং তিন ছেলেকে (ওয়াল্টার এস. চার্লস এইচ. এবং ই. জে জুনিয়র) রেখে যান।

তথ্যসূত্র
---------

1. 1 2  Wertheim, Stanley. A Stephen Crane Encyclopedia, p. 94 (1997)
2. ↑  (6 July 2011). A Yacht, A Mustache: How A President Hid His Tumor, *NPR*
3. ↑  Algeo, Matthew. The President Is a Sick Man, p. 136-148 (2011)
4. ↑  Algeo, Matthew। *BoatUS* । সংগ্রহের তারিখ ১৯ সেপ্টেম্বর ২০১৮।  `|শিরোনাম=` অনুপস্থিত বা খালি (সাহায্য)
5. ↑  Intro note to Edwards article, *The Connecticut Magazine*, p. 619 (1907)
6. ↑  (11 February 1918). Holland  ওয়েব্যাক মেশিনে আর্কাইভকৃত ৪ মার্চ ২০১৬ তারিখে, *The Wall Street Journal* (glowing tribute to Edwards' work)
7. ↑  (27 April 1924) Elisha Jay Edwards (obituary), *The New York Times*
8. ↑  (2 September 1932). Mrs. Elisha J. Edwards (obituary), *The New York Times*

বাহ্যিক লিঙ্ক
-------------

* লিব্রিভক্সের পাবলিক ডোমেইন অডিওবুকসে  এলিশা জে এডওয়ার্ডস

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ইসরায়েল
* মার্কিন যুক্তরাষ্ট্র

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি

 |
**আর্থার এডওয়ার্ড জিউন** "**জেমস**" **কলিন্স** (১৮ আগস্ট ১৮৮৫ - ১১ নভেম্বর ১৯১৪), সাধারণত তাঁর আদ্যক্ষর **এ ই জে কলিন্স** নামে পরিচিত, তিনি ছিলেন একজন ইংলিশ ক্রিকেটার এবং সৈনিক। তিনি ক্রিকেটে সর্বোচ্চ স্কোরের রেকর্ড: ১৩ বছর বয়সী স্কুলছাত্র হিসেবে, ১১৬ বছর ধরে রেখেছিলেন। তিনি অপরাজিত ৬২৮ রান করেছিলেন ১৮৯৯ সালের জুনে সালে চার বিকেলে। কলিন্সের রেকর্ড তৈরির ইনিংসটিতে বিশাল দর্শকদের ভিড় হয়েছিল, যা মিডিয়ার আগ্রহ বাড়িয়ে তোলে; কাছাকাছি চলমান ওল্ড ক্লিফটোনিয়ান ম্যাচের দর্শকদেরও টেনে আনে জুনিয়র স্কুল হাউস ক্রিকেট ম্যাচ দেখার জন্য, যেখানে কলিন্স খেলছিল। এই অর্জনের পরেও কলিন্স কখনও প্রথম-শ্রেণীর ক্রিকেট খেলেন নি। কলিন্সের অপরাজিত ৬২৮ রানের রেকর্ড স্কোর হিসাবে জানুয়ারী ২০১৬ পর্যন্ত ছিল, এরপর এক ভারতীয় ছেলে, প্রণব ধনাওয়াদে, এক ইনিংসে ১০০৯ রান করে।

কলিন্স ১৯০২ সালে ব্রিটিশ সেনাবাহিনীতে যোগদান করেছিলেন এবং রয়্যাল ইঞ্জিনিয়ার্সে কর্মকর্তা হওয়ার আগে উলউইচ রয়্যাল মিলিটারি একাডেমিতে পড়াশোনা করেছিলেন। তিনি প্রথম বিশ্বযুদ্ধের সময় ফ্রান্সে দায়িত্ব পালন করেছিলেন, যেখানে ১৯১৪ সালে ইয়েপ্রেসের প্রথম যুদ্ধের সময় তিনি কর্মরত অবস্থায় মারা গিয়েছিলেন। কলিন্সের কথা সরকারি কাগজপত্র উল্লেখ করা হয়েছিল এবং ক্রিকেট এবং রাগবি ইউনিয়নে রয়েল মিলিটারি একাডেমির প্রতিনিধিত্ব করেছিলেন।

প্রাথমিক জীবন এবং শিক্ষা
------------------------

বিখ্যাত ম্যাচ
-------------

সামরিক ক্যারিয়ার
-----------------

আরও দেখুন
---------

* ক্রিকেট পদগুলির তালিকা
* ক্রিকেটের ইতিহাস

মন্তব্য
-------

তথ্যসূত্র
---------

* Green, Benny (ed) (১৯৮৭)। *Wisden Anthology 1864–1900*। Wisden। আইএসবিএন 0-356-10732-9। উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link)
* *Clifton College Register 1862–1947*। Old Cliftonian Society।

বহিঃসংযোগ
---------

* উইকিমিডিয়া কমন্সে এ ই জে কলিন্স সম্পর্কিত মিডিয়া দেখুন।
**এলেনা কালান্টারিয়ান** (আর্মেনিয়া: Ելենա Վլադիմիրի Քալանթարյան, ১৬ জুন ১৮৯০ – ৩০ মে ১৯৬৩) ছিলেন আর্মেনিয়ান হেলমিনিথোলজিস্ট। আর্মেনিয়ান এসএসআর-তে বৈজ্ঞানিক হেলমিনোলজির প্রতিষ্ঠাতা। তিনি ছিলেন মেডিকেল সায়েন্সেসের ডাক্তার (১৯৫১), প্রফেসর ড. আর্মেনিয়ান এসএসআরের সম্মানিত বিজ্ঞানী (১৯৫৪), আর্মেনিয়ান এসএসআরের সম্মানিত ডাক্তার।

জন্ম ও শিক্ষা
-------------

১৯১৫ সালে কালান্তরীয় ফার্স্ট মস্কো স্টেট মেডিক্যাল বিশ্ববিদ্যালয় থেকে স্নাতক পাশ করেন। ১৯১৫ থেকে ১৯২১ সাল অবধি তিনি তিবিলিসিতে (জর্জিয়া) কাজ করেছিলেন; ১৯২৩- ১৯৫৫ সাল পর্যন্ত তিনি ইয়েরেভান ক্রান্তীয় ইনস্টিটিউটে হেলমিনোলজি বিভাগের প্রধান ছিলেন, ১৯৪৪-১৯৫০ সালে ইয়েরেভান মেডিকেল ইনস্টিটিউটের ডিন। কালান্তরীয়ানের গবেষণামূলক আগ্রহের বিষয়ের মধ্যে ছিলো পিনওয়ার্মের অধ্যয়ন।

পুরস্কার
--------

* Honored Scientist of the Armenian SSR
* Honored Doctor of the Armenian SSR
* Order of Lenin

তথ্যসূত্র
---------

1. ↑  Gharibjanyan, C. G. (১৯৯১-০১-০৫)। "Elena Vladimirovna Kalantaryan (to the 100th anniversary"। *Experimental and clinical medicine*। **31** (1): 94–95। আইএসএসএন 0514-7484। [*স্থায়ীভাবে অকার্যকর সংযোগ*]
2. ↑  "Elena Kalantaryan's works on haygirk.nla.am website"।
**এলিফ্যান্ট পাস**, (তামিল: ஆனையிறவு, প্রতিবর্ণী. **Āṉaiyiṟavu**, সিংহলি: අලිමංකඩ Alimankada) উত্তর প্রদেশ, শ্রীলঙ্কা জাফনা উপদ্বীপের প্রবেশদ্বারে অবস্থিত। রাজধানী থেকে এখানে প্রায় ৩৪০ কিলোমিটার উত্তরে রয়েছে। এটি একটি গুরুত্বপূর্ণ সামরিক ঘাঁটি এবং এটি দ্বীপের বৃহত্তম লবণ ক্ষেত্র হিসাবে ব্যবহৃত হত। গৃহযুদ্ধ চলাকালীন এটি নিয়মিত যুদ্ধক্ষেত্র ছিল।

কৌশলগত গুরুত্ব
--------------

এলিফ্যান্ট পাস জাফনা উপদ্বীপে প্রবেশাধিকার নিয়ন্ত্রণ করে, তাই এটিকে  *জাফনার প্রবেশদ্বার*  বলা হয়।এটি অত্যন্ত গুরুত্বপূর্ণ কারণ এটি স্থলসন্ধি উপদ্বীপকে শ্রীলঙ্কার মূল ভূখণ্ডের সাথে এবং দক্ষিণ জাফনা উপদ্বীপের অঞ্চলের সাথে সংযুক্ত করে। এলিফ্যান্ট পাস জাফনা উপদ্বীপে সামরিকভাবে গুরুত্বপূর্ণ শহর চাবাখেরি কে শ্রীলঙ্কার মূল ভূখণ্ডের সাথে সংযুক্ত করে।

ইতিহাস
------

লেখক কল্কি কৃষ্ণমূর্তি তার বহুল প্রশংসিত তামিল উপন্যাস পনিয়িন সেলভান এ এলিফ্যান্ট পাস সুন্দরভাবে বর্ণনা করেছেন। এলিফ্যান্ট পাস ১৭৬০ সাল থেকে একটি কৌশলগত সামরিক ঘাঁটি ছিল, যখন পর্তুগিজরা একটি দুর্গ তৈরি করেছিল, যা পরে ১৭৭৬ সালে নেদারল্যান্ডস। এবং পরে ব্রিটিশদের দ্বারা তৈরি হয়েছিল। ১৯৫২ সালে শ্রীলঙ্কা সেনাবাহিনী (এসএলএ) সেখানে একটি আধুনিক সামরিক ঘাঁটি তৈরি করেছিল। এক সময়ে, ঘাঁটি এবং এর দূরবর্তী ক্যাম্পগুলি ২৩ কিলোমিটার (১৪ মা) দীর্ঘ এবং ৮ কিলোমিটার (৫.০ মা) এলাকা বিস্তৃত করে।

তথ্যসূত্র
---------

1. 1 2  D.B.S. JEYARAJ (মে ২০০০)। "The taking of Elephant Pass"। **17** (10)। Frontline। ২০০৮-০৯-১৭ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------
**এ এইচ এম এনায়েত হোসেন** একজন বাংলাদেশী চিকিৎসক। তিনি স্বাস্থ্য শিক্ষা অধিদপ্তরের সাবেক মহাপরিচালক। বর্তমানে তিনি সিলেট মেডিকেল বিশ্ববিদ্যালয়ের উপাচার্য হিসেবে দায়িত্ব পালন করছেন।

জন্ম ও শিক্ষা
-------------

এনায়েত হোসেনের বাড়ি সিলেটের বিয়ানীবাজার উপজেলায়। তিনি ১৯৭৮ খ্রিষ্টাব্দে সিলেট সরকারি পাইলট উচ্চ বিদ্যালয় থেকে মাধ্যমিক ও ১৯৮০ খ্রিষ্টাব্দে সিলেটের মুরারিচাঁদ কলেজ থেকে উচ্চমাধ্যমিক পাশ করেন। তিনি ১৯৮৭ খ্রিষ্টাব্দে সিলেট এম.এ.জি. ওসমানী মেডিকেল কলেজ থেকে এমবিবিএস, ১৯৯৫ খ্রিষ্টাব্দে বাংলাদেশ কলেজ অব ফিজিশিয়ানস এন্ড সার্জনস থেকে চক্ষু বিষয়ে এফসিপিএস এবং ২০০৭ খ্রিষ্টাব্দে যুক্তরাজ্যের রয়েল কলেজ অব সার্জনস থেকে একই বিষয়ে এফআরসিএস ডিগ্রি অর্জন করেন।

কর্মজীবন
--------

এ এইচ এম এনায়েত হোসেন ৮ম বিসিএস পরীক্ষায় উত্তীর্ণ হয়ে ১৯৮৯ খ্রিষ্টাব্দের ডিসেম্বর মাসে সুনামগঞ্জের ধর্মপাশা উপজেলা স্বাস্থ্য কমপ্লেক্সে মেডিকেল অফিসার হিসেবে যোগদান করেন। ১৯৯৭ খ্রিষ্টাব্দে তিনি সিলেট এম.এ.জি. ওসমানী মেডিকেল কলেজ হাসপাতালে চক্ষু বিভাগের রেজিস্ট্রার হন। তিনি ২০০৩ খ্রিষ্টাব্দে রংপুর মেডিকেল কলেজ হাসপাতাল ও ২০০৭ খ্রিষ্টাব্দে জাতীয় চক্ষুবিজ্ঞান ইনস্টিটিউট ও হাসপাতালে পরিচালক হিসেবে নিয়োগ লাভ করেন। কর্মজীবনে তিনি বিভিন্ন মেডিকেল কলেজে সহকারী অধ্যাপক (চক্ষু), সহযোগী অধ্যাপক ও অধ্যাপক পদে দায়িত্ব পালন করেছেন। ২০১৫ খ্রিষ্টাব্দে তিনি স্বাস্থ্য অধিদপ্তরের পরিচালক নিযুক্ত হন। পরবর্তীকালে তিনি স্বাস্থ্য অধিদপ্তরের অতিরিক্ত মহাপরিচালক এবং ২০১৯ খ্রিষ্টাব্দে প্রতিষ্ঠিত স্বাস্থ্য শিক্ষা অধিদপ্তরের প্রথম মহাপরিচালক হিসেবে দায়িত্ব পালন করেন। ২০২২ খ্রিষ্টাব্দের আগস্ট মাসে তিনি সরকারি চাকরি থেকে অবসর লাভ করেন।

এনায়েত হোসেন ২০২৩ খ্রিষ্টাব্দের জানুয়ারি মাসে পরবর্তী চার বছরের জন্য সিলেট মেডিকেল বিশ্ববিদ্যালয়ের দ্বিতীয় উপাচার্য হিসেবে নিযুক্ত হন।

তথ্যসূত্র
---------

1. ↑  "নতুন উপাচার্য পেল সিলেট মেডিকেল বিশ্ববিদ্যালয়"। *প্রথম আলো*। ১ জানুয়ারি ২০২৩। সংগ্রহের তারিখ ৮ জানুয়ারি ২০২৩।
2. ↑  "সিলেট মেডিকেল বিশ্ববিদ্যালয়ের নতুন ভিসি অধ্যাপক এনায়েত"। *বাংলানিউজটোয়েন্টিফোর.কম*। ১ জানুয়ারি ২০২৩। সংগ্রহের তারিখ ৮ জানুয়ারি ২০২৩।
3. ↑  "সিলেট মেডিকেল বিশ্ববিদ্যালয়ের উপাচার্য হলেন এনায়েত হোসেন"। *যুগান্তর*। ২ জানুয়ারি ২০২৩। সংগ্রহের তারিখ ৮ জানুয়ারি ২০২৩।
4. ↑  "স্বাস্থ্য শিক্ষায় প্রথম ডিজি এনায়েত"। *বিডিনিউজ টোয়েন্টিফোর ডটকম*। ৩০ ডিসেম্বর ২০১৯। ৩১ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০২৩।
5. ↑  "অবসরে স্বাস্থ্য শিক্ষা অধিদপ্তরের মহাপরিচালক অধ্যাপক ডা. এনায়েত"। *মেডি ভয়েস*। ১০ অগাস্ট ২০২২। সংগ্রহের তারিখ ৮ জানুয়ারি ২০২৩।
6. ↑  "সিলেট মেডিকেল বিশ্ববিদ্যালয়ের উপাচার্য হলেন ডা. এনায়েত হোসেন"। *যমুনা টেলিভিশন*। ১ জানুয়ারি ২০২৩। সংগ্রহের তারিখ ৮ জানুয়ারি ২০২৩।
7. ↑  "নতুন উপাচার্য পেল সিলেট মেডিকেল বিশ্ববিদ্যালয়"। *বাংলাদেশ প্রতিদিন*। ১ জানুয়ারি ২০২৩। সংগ্রহের তারিখ ৮ জানুয়ারি ২০২৩।